Réaction d'E. Kandolo à propos de « Quand le football tue »
Réaction de Emmanuel Kandolo à propos de « Quand le football tue »
Chers amis mbokatiers, comme annoncé, notre ami Emmanuel Kandolo est effectivement de retour sur le blog. Ainsi, il aborde l’année 2013 en réagissant à certains sujets publiés au cours de l’année 2012
http://www.mbokamosika.com/article-quand-le-football-tue-58713973.htm
Quand le football tue ,ya Samuel Malonga.
Ba ndeko,
Nawuti kotanga sujet émouvant ya ndeko Samuel Malonga na titre ya : "Quand le football tue !". Mpe na ba commentaires édifiants ya ba ndeko Adèle Toko na Jérôme Nzembele. Na élan oyo, nazali kosangana na bango mpo na komeka komema mpe mua contribution na ngai, particulièrement, na oyo etali cas bouleversant ya Beaudoin Bobutaka Bokina « Bobo ».
Na août 1983, na cadre ya Coupe d’Afrique des vainqueurs de coupe, Association Sportive Vita Club de Kinshasa ekutani na Agaza de Lomé (équipe militaire). Na stade Eyadema, na match aller, Agaza elongaki Vita na 2 à 0 mpe na match retour, na stade du 20 mai 1967, Vita ezongisaki ba buts nionso mibale na : Mutufuila, sur penalty, na faute esalemaki sur Mobua « Petit William ». But ya mibale ezalaki ya Bobutaka na action ya Mutufuila oyo atindaki munduki ebetaki na poteau mpe na bozongi ya balle, Bobutaka a reprendre yango. Vita eyaki kobakisa but ya misatu tango Kipulu akotaki en remplacement ya Bongese. Juge de touche atonbolaki drapelet na faute esalemaki sur Kipulu, avant a tirer. Dans un premier temps, arbitre andimi but mpe tango amoni que assistant na ye atomboli drapelet, a préférer a zongela décision na ye bien que azalaki pembeni ya action, arbitre a hésiter ko valider yango mpe akeyi kosolola na juge de touche, mpe aboyi but oyo ye moko a validaki mpe andimi oyo juge de touche amonaki wuta mopanzi ya tribune latéral ya Vita, oyo ya ba kiti ya motane. Mobulu ebima wana, babamba ye malala na ba poso ya malala.
Neti match esuka na 2 à 0 na faveur ya Vita, esali que ba équipes nionso mibale e se retrouver na égalité ya ba ya ba buts na ensemble ya ba matchs nionso mibale : aller na retour. Donc, esengelaki ba kende na ba tirs au but mpo ekabola bango na boyebi nani alongi mpo ye a continuer compétition. Agaza alonga Vita na 4 tires contre 2. Sima ya wana, ba supporteurs ya Vita basala mobulu na stade mpe suite na nionso wana, Confédération Africaine de Football (C.A.F.)f eyaki kozua mokano mua ko suspendre stade du 20 mai 1967 na ba compétitions internationales durant mbula mobimba. Yango nde Vita tango elongaki lisusu Challange papa Kalala na 1983, esengelaki ekende kobeta ba matchs na ye na Lubumbashi, na stade Mobutu.
Justement, kuna nde na Coupe d’Afrique des vainqueurs de coupe ya 1984, Vita akutanaki na Mighty Barolle Sports Association ya Monronvia. Sur place, na Antoinette Tubman Stadium, Vita apolaki na 2 à 1 mpe na retour na stade Mobutu, na Lubumbashi, Vita elongaki na 3 à 1. Awa tozali na fin mai mpe esengelaki Bobutaka akatisa na Brazzaville, esika esengelaki akende ko renouveler biloko na ye.
Victoire ya Vita contre Mighty Barolle esali que Vita akutana na Red Arrows Football Club ya Lusaka na Zambie. Yango ekosenga que Vita atikala na Lubumbashi le temps abeta match aller mpe na sima, préparation ya match retour tee kokende na Lusaka mpe kozonga. Nionso oyo esali trois semaines na quelques jours. Pour rappel, Vita epolaki na match retour ebetamaki na Nkoloma Stadium, ya Lusaka, 0 à 1.
Avant départ ya Lubumbashi mpo na ko préparer match contre Red Arrowos, Vita azalaki na internement na N’sele mpe kuna nde Bobutaka akomaki komona ba signes avant coureur. Ye na Mutufuila bazalaki toujours kolala pavillon moko na N’sele mpe chambre moko na ba hôtels nionso Vita a kitaka mpo na ba matchs na ye. Selon Mutufuila, mbala mibale tango Bobutaka azalaka kosukola, abelela ye makasi : « Ya Muntu ! Ya Muntu ! Nazali komona makila ezali kobima na douche esika ya mayi ! ». Wana Bobutaka abima mbangu tee esika Mutufuila azalaki mpe alobi na ye que amoni makila te, azali na mayi, yango makila yango azali komonela yango wapi ? Bobutaka apesi eyano te.
Wana temps ezali lisusu mingi te mpo Vita asilisi ba matchs mibale ya avance mpe esengeli akita na Lubumbashi. Kokoma na Lubumbashi, Vita azalaki na hôtel Bellevue. Mpo na ba oyo bakenda Lubumbashi, hôtel Bellevue ezali entre Hôtel de ville ya Lubumbashi na gare ya Société Nationale des Chemins de Fer du Congo (S.N.C.C.).Fédération Zaïroise de Football Associations (FE.ZA.F.A.), naturellement, e décider que Vita atikala na Lubumbashi mpo abeta mach aller mpe na sima, ekeyi kobeta retour na Lusaka. Retour na début juin mpe ezongi na Kinshasa.
Na match aller, Bobutaka a brilliaki mpe na magnifique but atiaki de toutte beauté.
Na Lubumbashi, namona Bobutaka, kaka ndenge azalaka d’habitude : respect, déterminant mpe optimiste na ba chances ya Vita na ensemble ya deux matchs. Ndenge souvent abandi koloba : « Balle ezali lisano ya mibali, tokosala tout to gagner coupe oyo ».
Tango Vita ezongi na Kinshasa, namoni lisusu Bobutaka na baninga ba ye na entraînement na terrain ya Etoile du Zaïre, juste na mopanzi ya ex-résidence ya Monseigneur Malula mpe actuel Bureau ya Secrétaire général ya Jeunesse du Mouvement Populaire de la Révolution parti-Etat (J.M.P.R.). Nazali koyeba lisusu, alataka ensemble ya maillot le coq sportif ya mauve mpe azalaki un peu ailleurs : ko taquiner baninga,ko tshume balle, bref, abandaki kozua séance ya entraînement vraiment a sérieux te. Na suka, copine na ye, Bomboko Lomboto « Philo » ayaki na kitunga ya damaze. Wana ezalaki na entraînement oyo azali ko précèder match contre mAssociation Sportive Matonge mpo yango ezalaki match ya retard. C’est pourquoi esengelaki ebetama na mokolo molandi, c’est-a-dire na 14 juin na 15h30 mpo stade du 24 novembre 1965 ezalaki na minda ya malonga te mpo na match ebetama na butu.
Mpo na match oyo, rendez-vous epesamaki na ba joueurs banso bakutana na 10 h du matin na Yolo-Nord, na hôtel Mangaka. Avant wana, Bobutaka ayaki epayi na bango, na lopango ya famille, na camp Mombele. Wana abandaki kofutela na Ngiri Ngiri, lopango moko na Mbuya Mpaka. Il semblerait que ayebisaki ba parents na ye que alali malamu penza te mpo butu mobimba ayoki ba hiboux na ba niawu bazali kolela na kati ya lopango. Sima ya wana, azwi taxi tee na lieu ya rassemblement, na hôtel ya Président Mangaka, Vice-Président et Membre ya comité sportif ya Vita mpe Président ya équipe ya football MangPresse. Makani tondo nde azalaki Président sportif ya Vita na eloko oyo.
Tango Bobutaka na Vita bakomi na stade du 24 novembre 1967, kulutu na ye, Bobutaka Libabela aye na stade mpo na koyebisa ye que abetala match oyo te mpo aloteli ye ndoto mabe. Bobutaka Bokina a assurer ye que akobeta te, d’ailleurs, Kambala « petit Jento » nde alati n°13. Tango Libabela akeyi entraînement ya Imana, na Collège Boboto, Bobutaka atikali ko récupérer maillot na ye ya n°13 mpe azali titulariser na équipe iye : Tubilandu, Anzemba, Mbala, Mpeti, Kongolo, Monguale, Mobua, Mutufuila, Nkama na Ofualuka.
Au cours ya match contre Matonge, wana, Bobutaka azali kobeta ndenge abetala, sans problème tee tango ayaki kokota na collusion na gardien ya Matonge, Ndudi. Bobutaka akueyi, abaluki mpe arbitre abengi ba soigneurs baya na terrain. Soigneur Mpaka a administrer ye ba soins, tee Bobutaka atelemi, ba soigneurs babimi na terrain, Bobutaka ateli mua moke esika moko, asali trois pas mpe akueyi lisusu !!! Mbala moko Nkama aye mbangu asimbi mutu abandi koganga mpo fulu fulu ebandi kobima Bobutaka na monoko. Wana ba soigneurs ya Vita baye lisusu mbangu sans kutu kozela autorisation ya arbitre. Ba meki ye bouche à bouche mpe na massage cardiaque mpo motema ebandaki lisusu kobeta te. Tango ba remarquer que Bobutaka azali ko réagir te na ba premières soins wana, immédiatement voiture ya Président Mangaka, Mercedes 200 ya gris, ekoti na terrain mpe ekumbi Bobutaka na Soigneur Mpaka na batu mibale y compris ye moko Président Mangaka na hôpital général mama Yemo. Na ngonga wana, ezali évident que Bobutaka azalaki na état moko très critique mpe ba minutes nionso oyo ebandaki koleka na trajet ya stade du 24 novembre 1965 tee na hôpital mama Yemo, ezalaki cruciales mpe ezalaki mises na contribution te mpo wana azalaki sous assistance médicale te lokola na ambulance. Na ngonga wana, biso mpe tozalaki na reflexe ya kolanda mpo esengelaki koyeba suite ya likambo. Kokoma mpe tokomi na urgence ya mama Yemo boye, ba médecins balobi que akufaki tango akueyaki mbala ya mibale.
Sika, que faire ? Vita a contacter actuel Président ya comité sportif na ye, Makani Tondo, Vita a informer Kande Nzambulate na Lumabo Makiadi. Wuta wana, mokano mozuamaki que information officielle ezali que Bobutaka azali na soins intensifs. Information oyo yango nde esengelaki e circuler le temps match esila mpe batu bazonga na ba ndaku sans mobulu. Dans l’entre temps, Commandant adjoint ya ville de Kinshasa, chargé ya sécurité publique, colonel Opango Deke Kange, azui ba dispositions mpe atindi ba gendarmes epayi ya ba Ndundi mpo na protection na ye mpe ko déplacer ye na lieu sûr, le temps ya ko préparer batu ya Vita na annonce ya mauvaise nouvelle ya liwa ya Bobutaka.
Sima ya bosakoli sango na ba informations, lobi na yango, autopsie esalemi mpe résultat na yango elobi que liwa na ye ewuti na rupture ya rate. Kasi, information oyo, etikala kozala divulguer publiquement te !!!
Bobutaka baleli ye esika akoli, na lopango ya famille na camp Mombele. Ba footballeurs ebele bazalaki wana mpe Merikani Mpangi nde azalaki en tête ya ya batu oyo bazali kopakola batu bleu. Cercueil ya Bobutaka ekumbanaki na ba baninga ba ye ba Vita mpe esika batiaki ye ba nzele na ye banso batandamakai wana. Balela Bobutaka makasi mpe nazali komona lisusu motindo copine na ye de base, Philomène Bompoko Lomboto « Philo » alelaki ye !!!
Batu ba accompagnaki Bobutaka na lilita na ye na makolo wuta Mombele tee na Cathédrale Notre Dame ya Lingwala mpe bakeyi kosukisa na cimetière de la Gombe.Sima ya wana, polemique eyaki kobima sur muana oyo Bobo, soi-disant abotaka, etc.
Neti vie ebandaki ko continuer mpo na b aye batikali, Bompoko « Philo » akomaka na ye ko tourner na Danga Ntumba « petit poisson » mpe akomaki lisusu nzele ya Ado Makola Ngoy Seti.
Bobutaka akufa na jeunesse nionso likolo ya koluka succès na vie ya mbangu mbangu. Yambo abanda kobeta na Vita, awutaki na équipe ya Chez Yaya, na deuxième division, Kin-Kilimani. Bobutaka abotamaka na Kinshasa, na 1958, mpe awe mokolo mua 14 juin 1984, kaka na Kinshasa.
Patriotiquement,
Emmanuel Kandolo
.
Sujet : Quand le football tue
Ndeko Jose Balolo,
Merci na rectificatif, effectivement, Bobo akundamaki na Kintambo.
…………………………………………………………………………………………………
Ndeko Serge,
Esengo lisusu kobabola na yo masolo. Omoni, na ekolo na biso, tellement qu’inconscience efanda makasi na mitu ya batu, prise ya responsabilité ekoma pasi. Tala kaka na ba conditions esengelaki ko kumba Bobo na hôpital ! soki ba soins d’urgence ebandaki kopesama wana na médecin ya équipe (malheureusement azalaka te, sauf mpo na équipe nationale) mpe ambulance ekumbi ye mpe assister na ba ambulanciers tee na ba urgences ya mama Yemo, mbele ekokaki kozlaa ndenge mosusu !!!
Inconscience wana ezali partout tee na niveau ya Gouvernement, Parlement tee na présidence ! Bazali na ba locales ya secours te oyo mutu akoki kozua assistance médicale epayi ya médecin na personnel qualifié. Bazali même pas na défibrillateur ndenge nini bakoki ko réagir sokii mutu azwi attaque cardiaque ? Esengeli ba institutions wana ezala na ambulances en permanences oyo ekoki kokumba mutu très rapidement mpe na ba conditions malamu na hopital, kasi ba dispositions ezuama te bien que tomonaki Ministre ya Finances ya Gouvernement Mozitu I, Athanase Matenda Kyelu, akueya kambaki.
Tala, basali sommet ya francophonie kuna na Kinshasa, babosaki kotiya ba blocs ya ba hôpitaux minene ya Kinshasa na état mpo ezala en mesure soit ya ko opérer batu , kozongisa batu makila ou ko intervenir na cas ya likama quelconque. Ndenge nini okoki ko comprendre lolenge iye ya ko fonctionner ? Lisusu, na cas ua incendie, victime nde esengeli aluka moyen de transport mpo akende koluka ba pompier na Hôtel de ville. Soki okuti bango kuna te, esengeli o continuer koluka bango soit na 24 novembre ou na zando ya munene !!
Bref, ba konzi ya sport na ekolo na biso bayebi te pourquoi bazali na bibonga wana mpe nini esengeli na bango basala !!!
Patriotiquement,
Emmanuel Kandolo
.
fra_Latn fra_Latn fra_Latn oci_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn swh_Latn unk fra_Latn lin_Latn sag_Latn unk lin_Latn lin_Latn lin_Latn lin_Latn lin_Latn fra_Latn swh_Latn unk